Започнах работа на трудов договор и откакто съм постъпил на работа само първия месец са ми платени осигуровките заплатата въобще не ми е изплащана Какво трябва да направя за да потърся правата си при сключен договор за една година 




Работодателят не ми плаща осигуровките и заплатите
==================================================

 

Здравейте,


На първо място, имате право да прекратите трудовия си договор без предизвестие, на основание чл. 327, ал. 1, т. 2 от Кодекса на труда. Трябва да направите това с писмено уведомление до работодателя.


На второ място, имате право да поискате заплащане на дължимите Ви възнаграждения и осигуровки пред съд. Имайте предвид, че по тези дела не се дължи държавна такса.


Имате право да сезирате Инспекция по труда, за да извърши проверка на място и да отправи задължителни предписания на работодателя.


Ако работодателят продължава да не плаща, можете да сезирате и НАП за неплатените осигуровки и данъци.




Здравейте, г-н Петров! За съжаление и аз , също и още около 15 човека пострадахме от същите злоупотреби от страна на некоректни работодатели. Изглежда в България това е отработена масова практика да се назначават хора с обещания и велики заявки , а след това да се лъжат, мамят и експлоатират най-безогледно.От съветите по- горе можете , разбира се, да се възползвате. Ние, които пострадахме от работодатели – измамници, опитахме всички гореизброени начини. Никакъв ефект и резултат не постигнахме, за жалост.Само негативен опит придобихме.Ще попитате ЗАЩО? Защото: 1. Договорите, които се сключват са меко казано фалшиви, т.е. – сключва се договор на миним. заплата и на формална / нереална/ длъжност. Работодателят спестява от осигуровки, не плаща оферираното възнаграждение, а подава на работника някаво мин. заплащане, когато и колкото той реши.Манипулира и заплашва работника за какво ли не , с цел да го изгони когато реши пръв, преди работникът да се осъзнае и естествено да не му не плати нищо.По сключения договор / ако изобщо има такъв/ работникът няма никакви права. 2. Държавна такса не се дължи, но адвокатския хонорар започва от 500лв.След това не се знае дали работникът ще спечели делото. А обикновено ощетените служители/ работници/ нямат средства.3Сезирахме Инспекцията, също и РИОКОЗ И ХЕИ…..нищо,. Работодателката се изказа, че всички шефове на гореспоменатите институции са и първи приятели и т. н.4. Сезирахме и НАП и Омбудсмана на РБ ….същото…5. Две от пострадалите служителки са спечелили дела срещу нея/ работодателката/, но и 1 лев не са получили, тъй като във фирмената сметка има 10 лв , а всичко, което тя има- имоти, коли, сметки и т.н. не се водят на нейно име.Всичко е отработена измамна схема.  

П.С. Ако някой знае как и може да помогне и на нас, МОЛЯ, да ми пише [mira\_mila123@abv.bg](mailto:mira_mila123@abv.bg)  

Съветът ми към Вас е – бягайте с 300 от там , но първо се опитайте да си ползвате правата и да си вземете дължимото. Успех!


